b'\n_START_ARTICLE_\nNj\xc3\xa6r Mark\n_START_PARAGRAPH_\nNj\xc3\xa6r Mark er en bebyggelse i den sydvestlige del af Haurum Sogn under Favrskov Kommune i \xc3\x98stjylland._NEWLINE_Nj\xc3\xa6r var tidligere et eget sogn. Sognet n\xc3\xa6vnes 1479 og dets kirke i 1524. If\xc3\xb8lge Pontoppidans Danske Atlas var der i 1768 stadig synlige rester af kirken. Det siges her, at kirken blev nedbrudt af en frue, som boede i Terp, og materialerne blev brugt til Haurum Kirke. I 1704 blev de seks g\xc3\xa5rde i Nj\xc3\xa6r nedlagt og samlet under Frijsendal. Tilbage i Nj\xc3\xa6r blev derved kun pr\xc3\xa6steg\xc3\xa5rden._NEWLINE_P\xc3\xa5 det sted, hvor Nj\xc3\xa6r Kirke tidligere l\xc3\xa5, ligger den nuv\xc3\xa6rende pr\xc3\xa6stebolig. I pr\xc3\xa6steboligens have er tidligere fundet knogler fra den gamle kirkeg\xc3\xa5rd.'